Caggal nde fedde wiyeteende Sahel 3000 waɗi golle mum gadane e eɓɓoore wiyeteende PASSEVO wonnoo tan ko renndo teeru Wurosoogi, ngam haɓaade diƴƴe ñolɗe e juppugol goppe ittateeɗe e duusuuji juppateeɗi caggal wuro ngo ngam bonnugol taariindi ndeen hare juutii no feewi. Nde yahi haa ɓooyi ɓe naattini heen renndo teeru Maatam wonti PASSEVOM ko eɓɓoore nde Wurosoogi e Maatam ndenndi ɗum e oo sahaa e ballal AGETIP e GSN Senegaal kame meeriiji ɗi. E ngol laawol ko heblo tiiɗtingol inniraa PACSVOM e tuubaŋkoore Projet appui a la consolidation du service de la vidange dans communes de ourossogui et Matam. Ko ngam tiiɗtinde golle ɓennuɗe ɗe haa mbaawa waɗde ngartam teeŋtuɗam e nder renndooji. Tee so ƴeewaama joom otooji buustooji ɗi ko yimɓe heeriiɓe gollantooɓe koye mumen. Kadi ko ɓe yoɓateeɓe, kadi ko ɓe ngittata ko moƴƴaani e cellal yimɓe ɓe. Ñallal hannde 23 noowaamburu 2017 e gardagol Saada Jallo,Aliw Njaay ,Aliyun Saar e Mammadu Danfaka e fotde jokkorɗe noogaas e nayi nootataniiɗe leeɗe sappo e ɗiɗi Wurosoogi kawrii ɗo e Wurosoogi.
Bookar Sek Lewlewal Maatam
fuv_Latn yue_Hant